OpenLLM-France/wikimedia huggingface dataset:
# Norman Stevenson

Norman Lang Stevenson (Edimburg, 25 de novembre de 1875 – Edimburg, 21 d'agost de 1967) va ser un jugador d'hoquei sobre herba escocès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip escocès.

## Referències

* ↑ «Norman Stevenson Olympic Results». sports-reference.com. Arxivat de l'original el 24 d’octubre 2012. [Consulta: 15 novembre 2015].
# Yakbim Sekhaenre

Yakbim Sekhaenre fou un faraó probablement fundador de la dinastia XIV d'Egipte amb seu a Xois. El seu regnat va durar uns 25 anys. El seu nom sembla indicar un origen asiàtic (hikse). El seu nom de tron o nesut biti, Sekhaenre, vol dir "Ra el que entronitza".
Apareix el seu nom a alguns escarabats.
El va succeir Yaammu Nubwoserre.
# Georges Hebdin

Georges Hebdin (19 d'abril de 1884 - 26 de març de 1970) fou un futbolista belga de començament del segle xx.
El 1920 va prendre part en els Jocs Olímpics d'Anvers, on guanyà la medalla d'or en la competició de futbol. Pel que fa a clubs, defensà els colors del Royale Union Saint-Gilloise. El 1913 i 1914 guanyà la Copa belga de futbol i el 1907, 1909, 1910 i 1913 la lliga. Amb la selecció nacional jugà 12 partits, en què no marcà cap gol.

## Referències

* ↑ «Georges Hebdin Olympic Results». sports-reference.com. Arxivat de l'original el 17 de desembre 2012. [Consulta: 1r setembre 2017].
# John Fenning

John Reginald Keith Fenning (Fulham, Londres, 23 de juny de 1885 - Coventry, 3 de gener de 1955) va ser un metge i remer anglès que va competir a primers del segle xx.
El gener de 1904 començà els estudis de medicina al London Hospital Medical College, però hagueren de passar 13 anys perquè els finalitzés. Començà a practicar el rem al Leander Club. El 1908 va prendre part en els Jocs Olímpics de Londres, on guanyà dues medalles en la competició de rem. En la prova del dos sense timoner, juntament amb Gordon Thomson, guanyà l'or, mentre en la cursa del quatre sense timoner guanyà la de plata fent equip amb el mateix Thomson, Philip Filleul i Harold Barker. En la final van perdre contra la tripulació del Magdalen College de la Universitat d'Oxford.

## Referències

* ↑ «John Fenning Olympic Results». sports-reference.com. Arxivat de l'original el 2012-10-24. [Consulta: 17 març 2016].

## Enllaços externs

* Perfil a databaseolympics.com
# Armand Marcelle

Armand Marcelle (francès: Armand Édouard Charles Marcelle) (Reims, 10 d'octubre de 1905 - Reims, 26 de desembre de 1974) fou un remer francès que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del dos amb timoner del programa de rem. Formant equip amb el seu germà Edouard Marcelle i Henri Préaux guanyà la medalla de plata.

## Referències

* ↑ «Armand Marcelle Olympic Results». sports-reference.com. Arxivat de l'original el 11 de novembre 2012. [Consulta: 4 agost 2018].
# Estació de Sant Joan Baptista

Mapa TramBesòs T4, T5 i T6 :
Sant Joan Baptista és una estació de la línia T5 de la xarxa del Trambesòs situada sobre el carrer de la Platja a Sant Adrià de Besòs.
Aquesta es va inaugurar el 5 de maig de 2007 amb la prolongació de la T5 entre Besòs i Sant Joan Baptista.
Trambesòs :
| Procedència/Destinació | < | Línia | > | Procedència/Destinació |
| Ciutadella - Vila Olímpica | La Catalana | | Encants de Sant Adrià | Gorg |

## Vegeu també

* Trambesòs
* Xarxa ferroviària de Catalunya
# Corrie Laddé

Corrie Laddé (Jakarta, 27 d'octubre de 1915 - Bad Ischl, 18 de setembre de 1996) va ser una nedadora neerlandesa que va competir durant la dècada de 1930.
El 1932 va prendre part en els Jocs Olímpics de Los Angeles, on va disputar dues proves del programa de natació. Guanyà la medalla de plata en la prova dels 4x100 metres lliures, fent equip amb Willy den Ouden, Puck Oversloot i Maria Vierdag, mentre en els 100 metres lliures quedà eliminat en semifinals.

## Referències

* ↑ «Corrie Laddé Olympic Results». sports-reference.com. Arxivat de l'original el 18 d'abril 2020. [Consulta: 24 febrer 2019].
# Gottlob Walz

Gottlob Friedrich Walz (Stuttgart, Baden-Württemberg, 29 de juny de 1881 – 1943) va ser un saltador alemany que va competir a començaments del segle xx. El 1906 va prendre part en els Jocs Intercalats d'Atenes, on guanyà la medalla d'or en el salt de palanca de 10 metres. Dos anys més tard, als Jocs Olímpics de Londres, guanyà la medalla de bronze en la competició de salt de trampolí de 3 metres.

## Referències

* ↑ «Gottlob Walz Olympic Results». sports-reference.com. Arxivat de l'original el 15 de setembre 2011. [Consulta: 7 desembre 2015].
# Sobekemsaf II

Sobekemsaf II (El que el protegeix és Sobek) fou rei de la dinastia XVII de l'Antic Egipte. V agovernar vers 1570 aC
El seu nom de tron fou Sekhemre Shedtawy (Poderós Ra el restaurador de les dues terres). El seu nom d'Horus fou Hotepneteru; el nebti Aseskheperu; i l'Hortus d'or Ineqtawy; Sobekemsaf sou el seu Sa Ra.
Abans es pensava que era fill de Sobekemsaf I i la reina Nubemhat, però darrerament aquesta és considerada la seva dona. Fill seus serien Ameni (dubtós), Sobekemheb i Sobekemsaf.
La seva tomba és a Tebes i segons documents de la dinastia XX fou saquejada per dos lladres 750 anys després i fins llavors va restar intacta. Va regnar uns cinc anys del 1565 al 1560 aC
A més d'altres objectes es conserva una estàtua del faraó i una estela i algunes inscripcions a la roca. Els escarabats són nombrosos. També hi ha dos obeliscs, un d'ells al dia d'avui perdut en mans probablement d'un col·leccionista privat i l'altra al Museu d'Antiguitats Egípcies del Caire.
# Georges Prud'Homme

Georges Arthur "Art" Prud'homme (Ottawa, Ontario, 1899 - ?) va ser un boxejador canadenc que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on guanyà la medalla de plata de la categoria del pes mitjà, del programa de boxa.
El 1922 passà a lluitar com a professional i poc després passà a lluitar sota el pseudònim d'Arthur Bryan. Es retirà a la dècada de 1930.

## Referències

* 1 2 «Art Prud'homme Olympic Results». sports-reference.com. Arxivat de l'original el 13 d’abril 2012. [Consulta: 23 octubre 2017].
# Charles Forsyth

Charles Eric Forsyth (Manchester, 10 de gener de 1885 – Manchester, 24 de febrer de 1951) va ser un waterpolista anglès que va competir a principis del segle xx. El 1908 va guanyar la medalla d'or en la competició de waterpolo dels Jocs Olímpics de Londres.

## Referències

* ↑ «Charles Forsyth Olympic Results». sports-reference.com. Arxivat de l'original el 16 de desembre 2012. [Consulta: 21 novembre 2015].
# Quint Fulvi

Quint Fulvi (Quintus Fulvius) és el nom dels següents personatges:
* Quint Fulvi Flac, cònsol romà el 237 aC, el 224 aC, el 212 aC i el 209 aC
* Quint Fulvi Flac, cònsol el 179 aC
* Quint Fulvi Flac, cònsol el 180 aC
* Quint Fulvi Nobilior, cònsol el 153 aC
# Estació d'Encants de Sant Adrià

Mapa TramBesòs T4, T5 i T6 :
Encants de Sant Adrià és una estació de la línia T5 de la xarxa del Trambesòs situada sobre l'avinguda de les Corts Catalanes i sota la C-31 a Sant Adrià de Besòs. Aquesta es va inaugurar el 8 de setembre de 2007 amb la prolongació de la T5 entre Sant Joan Baptista i Gorg.
Els treballs d'aquesta secció començaren el 2003 i s'allargaren 4 anys, dos més del previst inicialment. L'1 de setembre de 2007 començaren les marxes en buit i just una setmana després, el 8 de setembre s'obrí al públic la nova secció de tramvia de 2 km on s'ubica la parada, juntament amb les estacions de Sant Roc i Gorg.
Trambesòs :
| Procedència/Destinació | < | Línia | > | Procedència/Destinació |
| Ciutadella - Vila Olímpica | Sant Joan Baptista | | Sant Roc | Gorg |

## Referències

* ↑ «Estació d'Encants de Sant Adrià». Trenscat. [Consulta: 20 juny 2021].
* ↑ «El Trambesòs afronta l'última setmana de proves abans de començar a donar servei fins a Badalona». CCMA. [Consulta: 20 juny 2021].
* ↑ «El tramvia arriba a Badalona». ATM. [Consulta: 20 juny 2021].

## Vegeu també

* Llista d'estacions de tramvia de la regió metropolitana de Barcelona
* Xarxa ferroviària de Catalunya
# Sessa Aurunca

Sessa Aurunca és un municipi italià, situat a la regió de Campània i a la província de Caserta. L'any 2020 tenia 21.252 habitants.
# Charles Foulkes

El general major Charles Howard Foulkes OB CMG DSO (Bangalore, Raj Britànic, 1 de febrer de 1875 – Hampshire, 6 de maig de 1969) va ser un oficial de l'Exèrcit Britànic i un jugador d'hoquei sobre herba britànic que va guanyar la medalla de bronze als Jocs Olímpics de 1908.

## Carrera militar

Foulkes estudià a la Bedford Modern School, i el 1894 fou enviat al cos de la Royal Engineers i va combatre a la Segona Guerra Bòer. El 1902 fou Comissionat Auxiliar de la Comissió de Fronteres anglo-francesa a l'est del Níger, i després de prendre part en l'expedició Kano-Sokoto, que va unir els emirs a Nigèria sota control britànic en 1903, passà a ser comandant de Ordnance Survey a Escòcia el 1904. El 1909 fou comandant de la 31a Companyia a Ceilan i Comandant de la Companyia 'L' al Magatzem de la Royal Engineers de Chatham el 1913.
Durant la Primera Guerra Mundial fou comandant de l'11a Companyia, lluitant, el 1914, a la Primera Batalla d'Ieper, abans de passar a ser assessor en cap de la Gran Bretanya en guerra química el 1915 i General Officer Commanding de la Brigada Especial responsable de la Guerra Química el 1917. També va aconsellar sobre l'ús del gas per reprimir els aixecaments a l'Afganistan (1919) i Waziristan (1920), tot i que el gas mai va ser emprat en aquests conflictes, abans de ser ascendit al grau de Comandant Royal Engineers a Fermoy i director de l'Irish Propaganda el 1921. Fou comandant de la Royal Engineers a Northumbria el 1922, Diputat enginyer en Cap de la Comandància Meridional el 1924 i enginyer en cap de la Comandància Aldershot el 1926. Es retirà el 1930.

## Carrera esportiva

El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip escocès.

## Publicacions

* Foulkes, Charles Howard. "Gas!" The Story of the Special Brigade. Published by Naval & Military Press, 2001. ISBN 1-84342-088-0.
* Foulkes, C.H., Commonsense and ARP, a practical guide for householders and business managers (C Arthur Pearson, London, 1939)

## Referències

* 1 2 «Charles Foulkes Olympic Results». sports-reference.com. Arxivat de l'original el 16 de desembre 2012. [Consulta: 21 novembre 2015].
* ↑ "Who's Who 1935", Published by A&C Black Limited 1935
* 1 2 3 4 5 6 Liddell Hart Centre for Military Archives
# Arnold Viiding

Arnold Viiding (Valga, 19 de març de 1911 - Sydney, 19 d'octubre de 2006) va ser un atleta estonià, especialista en el llançament de pes, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on fou vuitè en la prova del llançament de pes del programa d'atletisme.
En el seu palmarès destaca una medalla d'or en la prova del llançament de pes al Campionat d'Europa d'atletisme de 1934, per davant de Risto Kuntsi i František Douda, i sis campionats nacionals de pes i tres de disc.
El 1940 es llicencià en dret per la Universitat de Tartu. Amb l'ocupació soviètica de 1944 va fugir d'Estònia, primer a Alemanya i el 1949 a Austràlia. Allà va dirigir una fàbrica de processament de plàstics entre el 1953 i 1979.

## Millors marques

* Llançament de disc. 47,56 metres (1934)
* Llançament de pes. 16,06 metres (1935)

## Referències

* ↑ «Arnold Viiding Olympic Results». sports-reference.com. Arxivat de l'original el 18 d'abril 2020. [Consulta: 16 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* 1 2 «TLÜAR väliseesti isikud». tlulib.ee. OÜ Tarkvarabüroo Sirvi. Arxivat de l'original el 27 de setembre 2007. [Consulta: 16 abril 2020].
* ↑ «Track and Field Statistics». [Consulta: 16 abril 2020].
# Frances McPhun

Frances Mary McPhun (1880 - 1940) fou una sufragista escocesa, membre de la Unió Social i Política de les Dones (WSPU), que estigué tancada dos mesos a la presó de Holloway per haver lluitat pel sufragi femení a Edimburg.

## Biografia

Frances Mary McPhun nasqué a Glasgow el 1880. Hi va estudiar en la Universitat, on es graduà amb un màster, i hi va guanyar premis en economia política, filosofia i literatura anglesa. Juntament amb la seua germana Margaret McPhun entrà en la Unió Social i Política de les Dones (WSPU). Organitzà una desfilada de dones famoses per a una marxa de sufragi femení a Edimburg a l'octubre del 1909. Fou secretària d'organització honorària de l'Exposició del Sufragi escocés al 1910, i de la sucursal de Glasgow de la WSPU el 1911-1912. Ella i la seua germana foren empresonades amb altres dones per trencar finestres d'oficines governamentals al març del 1912. Hagueren de fer dos mesos de treballs forçats en Holloway. Empraren el nom «Campbell» per a ocultar els seus antecedents quan les arrestaren. Els donaren les medalles Hunger Strike «pel seu valor» de la WSPU, per les seues vagues de fam, tot i que les germanes havien acordat que beurien d'una tassa per a evitar ser alimentades per força amb un tub nasal. Fou molt activa en les campanyes electorals de l'oest d'Escòcia. Frances McPhun va morir el 1940 a Glasgow.

## Referències

* ↑ «Frances Mary McPhun». University of Glasgow Story. Arxivat de l'original el 2018-11-19. [Consulta: 18 novembre 2018].
* 1 2 Findlay, Russell. «Growing calls for Government to issue official apology to Suffragettes who fought to win vote for women», 18-11-2012. [Consulta: 13 juny 2018].
* ↑ «TheGlasgowStory: Margaret McPhun». [Consulta: 7 octubre 2023].
* ↑ Leneman, Leah. A Guid Cause: The Women's Suffrage Movement in Scotland (en anglés), 1996, p. 265.
* ↑ King, Elspeth. The hidden histories of Glasgow's Women (en anglés), 1993.
* ↑ «Roll of honour: Ten Scottish women who fought for the right to vote». The National. [Consulta: 18 novembre 2018].

## Bibliografia

* Norquay, Glenda. Voices and Votes: A Literary Anthology of the Women's Suffrage Campaign. Manchester University Press, 1995. ISBN 0-7190-3975-4.
# Georges Mys

Georges Victor Liévin Mathieu Mys (Gant, Flandes Oriental, 26 de març de 1880 – Gant, 7 de novembre de 1952) va ser un remer belga que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de plata en la competició del vuit amb timoner del programa de rem.

## Referències

* ↑ «Georges Mys Olympic Results». sports-reference.com. Arxivat de l'original el 15 de desembre 2012. [Consulta: 6 desembre 2015].
# Anenii Noi

Anenii Noi (pronunciat /aˈnenij ˈnoj/) és la capital del districte d'Anenii Noi, al centre-est de la República de Moldàvia. La ciutat es troba a 36 km al sud-est de la capital, Chişinău. El 2014 tenia 10.872 habitants.
# Georges Tapie

Georges Tapie (francès: Georges Maurice Marie Tapie) (Annaba, 19 de febrer de 1910 - Avranches, 2 de gener de 1964) fou un remer francès que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la prova del dos amb timoner del programa de rem. Formà equip amb Marceau Fourcade i Noël Vandernotte.

## Referències

* ↑ «Georges Tapie Olympic Results». sports-reference.com. Arxivat de l'original el 12 d'octubre 2012. [Consulta: 31 maig 2019].
# Harry Freeman

Harry Scott Freeman (Staines-upon-Thames, Surrey, 7 de febrer de 1876 – Bourne End, Buckinghamshire, 5 d'octubre de 1968) va ser un jugador d'hoquei sobre herba anglès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla d'or en la competició d'hoquei sobre herbal, com a membre de l'equip anglès.

## Referències

* ↑ «Harry Freeman Olympic Results». sports-reference.com. Arxivat de l'original el 13 de desembre 2012. [Consulta: 14 novembre 2015].
# Aron Pollitz

Aron Pollitz (Basilea, 11 de febrer de 1896 - Basilea, 13 de novembre de 1977) fou un futbolista suís, que jugava de defensa, que va competir durant les dècades de 1910 i 1920.
El 1924 va prendre part en els Jocs Olímpics de París, on guanyà la medalla de plata en la competició de futbol. Pel que fa a clubs, defensà els colors del BSC Old Boys (1915-1924 i 1927-1928) i US Suisse Paris (1924-1926). Amb la selecció nacional jugà 23 partits entre 1920 i 1925, en què no marcà cap gol.

## Referències

* ↑ «Aron Pollitz Olympic Results». sports-reference.com. Arxivat de l'original el 18 de desembre 2012. [Consulta: 29 abril 2018].
* ↑ Aron Pollitz - eu-football.info (anglès)
* ↑ Aron Pollitz - national-football-teams.com
# Governació de la Mar Roja

La governació de la Mar Roja (àrab: محافظة البحر الأحمر, muḥāfaẓat al-Baḥr al-Aḥmar) és una governació o muhàfadha d'Egipte, situada a l'est del país, entre el Nil i la Mar Roja, fent de frontera amb el Sudan. La capital és Hurghada, i la governació tenia l'any 2006 una població de 288.233 habitants.

## Referències

* ↑ Dades a Geohive basades en dades de la CAPMAS (Central Agency for Public Mobilisation and Statistics)
# Horikawa

Horikawa (堀 河 天皇, Horikawa-Tennō, 8 d'agost del 1079 - 9 d'agost del 1107) va ser el 73è emperador del Japó, segons l'ordre tradicional de successió. Va regnar entre els anys 1087 i 1107. Abans de ser ascendit al Tron de Crisantem, el seu nom personal (imina) era Príncep Imperial Taruhito (善 仁 亲王, Taruhito-shinnō). També era conegut com a Príncep Imperial Yoshihito.

## Vegeu també

* Llista d'emperadors del Japó
* Fujiwara no Kaneko

## Referències

* ↑ Titsingh, Isaac. (1834). Annales des emepeurs du japon, pp.171-178; Brown, Delmer et al. (1979). Gukanshō, pp. 317-320; Varley, H. Paul. (1980). Jinnō Shōtōki. pp. 202.
* ↑ Varley, p. 202.
* ↑ Titsingh, Isaac, ed. (1834). [Siyun-sai Rin-siyo/Hayashi Gahō, 1652], Nipon o daï itsi ran; ou, Annales des empereurs du Japon, tr. par M. Isaac Titsingh avec l'aide de plusieurs interprètes attachés au comptoir hollandais de Nangasaki; ouvrage re., complété et cor. sur l'original japonais-chinois, accompagné de notes et précédé d'un Aperçu d'histoire mythologique du Japon, par M. J. Julius Klaproth
* ↑ Brown, Delmer M. e Ichirō Ishida, eds. (1979). [ Jien, 1221], Gukanshō (The Future and the Past, a translation and study of the Gukanshō, an interpretative history of Japan written in 1219) , p. 172; Brown, p. 317 Berkeley: University of California Press. ISBN 0-520-03460-0

## Bibliografia

* Mosher, Gouverneur. (1978). Kyoto: A Contemplative Guide. Tokio: Charles E. Tuttle. ISBN 0-8048-1294-2
# Rodolphe Poma

Rodolphe Joseph Poma (Gent, 12 de octubre de 1885 – 1954) va ser un remer belga que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de plata en la competició del vuit amb timoner del programa de rem.

## Referències

* ↑ «Rodolphe Poma Olympic Results». sports-reference.com. Arxivat de l'original el 18 de desembre 2012. [Consulta: 6 desembre 2015].
# Sebha

Sabha (àrab: سبها, Sabhā) és una ciutat i xabiyya al centre-sud de Líbia. Era la capital de la regió de Fezzan i ara és la capital de la xabiyya de Sabha, amb una població de 130.000 habitants.
# Georges Trombert

Georges Auguste Ernest Trombert (Ginebra, Suïssa, 10 d'agost de 1874 - Lió, 27 de febrer de 1949) va ser un tirador d'esgrima francès que va competir a començaments del segle xx.
El 1920 va prendre part en els Jocs Olímpics d'Anvers, on disputà les sis proves del programa d'esgrima. Guanyà la medalla de plata en les competicions de sabre per equips i floret per equips, i la de bronze en la d'espasa per equips. En la prova del floret individual fou desè i en les altres dues quedà eliminat en sèries. Anteriorment, el 1911, es proclamà campió nacional d'espasa.
El 1923 fou ordenat cavaller de la Legió d'Honor pels seus serveis durant la Primera Guerra Mundial.

## Referències

* 1 2 3 «Georges Trombert Olympic Results». sports-reference.com. Arxivat de l'original el 26 d’agost 2011. [Consulta: 3 setembre 2017].
# Herbert Haresnape

Herbert Nickall "Bert" Haresnape (Liverpool, 2 de juliol de 1880 – Birkenhead, Merseyside, 17 de desembre de 1962) va ser un nedador anglès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de bronze en la prova dels 100 metres esquena. Quatre anys més tard, als Jocs d'Estocolm, quedà eliminat en les semifinals de la mateixa prova.

## Referències

* 1 2 «Bert Haresnape Olympic Results». sports-reference.com. Arxivat de l'original el 18 de juliol 2012. [Consulta: 1r desembre 2015].
# Arthur Bailey

Arthur B. Bailey va ser un remer canadenc que va competir a principis del segle xx.
El 1904 va prendre part en els Jocs Olímpics de Saint Louis, on va guanyar la medalla de plata en la prova de vuit amb timoner del programa de rem.

## Referències

* ↑ «Arthur Bailey Olympic Results». sports-reference.com. Arxivat de l'original el 14 de desembre 2012. [Consulta: 18 octubre 2015].
# Pic de Freser

El Pic de Freser, o de Fresers és una muntanya de 2.834,9 metres situada entre el Circ del Freser (al Ripollès), i la vall de Coma Mitjana, que és una vall lateral de la de Carançà (al Conflent), del terme de Fontpedrosa.
És a prop de l'extrem sud-oriental del terme de Fontpedrosa, i del nord-oriental del de Queralbs, a la carena axial de la serralada dels Pirineus. És a llevant del Pic dels Gorgs i al sud-oest del Coll de Coma Mitjana, a migdia de l'Estanyol de Coma Mitjana.

## Rutes

Una de les possibles rutes parteix des del Refugi d'Ulldeter a través del Coll de la Marrana, ascensió que es pot combinar amb la pujada al Pic de Bastiments.

## Bibliografia

* Mapa Ulldeter, ed. Alpina.
* Becat, Joan. «67 - Fontpedrosa». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Fontpedrosa». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Pic de Freser en els ortofotomapes de l'IGN
# Mikako Kotani

Mikako Kotani (japonès: 小谷実可子) (Tòquio, 30 d'agost de 1966) és una nedadora japonesa, ja retirada, especialitzada en natació sincronitzada, que va competir durant les dècades de 1980 i 1990.
El 1988 va prendre part en els Jocs Olímpics d'Estiu de Seül, on disputà les dues proves del programa de natació sincronitzada. En ambdues, la prova parelles, junt a Miyako Tanaka, i la de solo, guanyà la medalla de bronze. En aquests Jocs fou la primera japonesa en ser abanderada durant la cerimònia inaugural d'uns Jocs. Quatre anys més tard, als Jocs de Barcelona, quedà eliminada en la classificació en la prova de solo.
En el seu palmarès també destaquen cinc medalles als Campionat del Món de natació, una de plata i quatre de bronze, entre les edicions de 1986 i 1991; així com tres medalles, dues d'or i una de plata als Campionats de Natació Pan Pacific i sis medalles a la Copa del Món de natació sincronitzada, una de plata i cinc de bronze.
El 2007 fou incorporada a l'International Swimming Hall of Fame.

## Referències

* ↑ «Olympedia – Flagbearers for 1988 Summer Olympics». [Consulta: 8 gener 2024].
* 1 2 3 «Mikako Kotani» (en anglès americà). [Consulta: 8 gener 2024].
* ↑ «Olympedia – Mikako Kotani». [Consulta: 8 gener 2024].
# Julius Thomson

Julius Alexander Thomson (Toronto, Ontario, 4 de setembre de 1882 – Kenora, Ontario, 26 d'octubre de 1940) va ser un remer canadenc que va competir a començaments dels segle xx.
El 1908 va prendre part en els Jocs Olímpics de Londres, on guanyà la medalla de bronze en la competició del vuit amb timoner del programa de rem.

## Referències

* ↑ «Julius Thomson Olympic Results». sports-reference.com. Arxivat de l'original el 18 d’abril 2020. [Consulta: 6 desembre 2015].